pythainlp/thaigov-v2-corpus-22032023 huggingface dataset:
วันอังคารที่ 16 พฤศจิกายน 2564
รมว.ดีอีเอส ร่วม (ครม.) สัญจร จ.กระบี่ เร่งถกมาตรการกระตุ้นการท่องเที่ยวจังหวัดฝั่งอันดามันหลังเปิดประเทศ
รมว.ดีอีเอส ร่วม (ครม.) สัญจร จ.กระบี่ เร่งถกมาตรการกระตุ้นการท่องเที่ยวจังหวัดฝั่งอันดามันหลังเปิดประเทศ
เมื่อวันที่ 16 พฤศจิกายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยคณะรัฐมนตรี เดินทางร่วมประชุม (ครม.) สัญจรนอกสถานที่ครั้งที่ 1/2564 ณ โรงแรมโซฟิเทล กระบี่ โภคีธรา กอล์ฟ แอนด์ สปา รีสอร์ท ตำบลหนองทะเล อำเภอเมืองกระบี่ จังหวัดกระบี่ โดยมีพล.อ.ประยุทธ์ จันทร์โอชา นายกรัฐมนตรีและรมว.กลาโหม เป็นประธานการประชุมคณะรัฐมนตรี จ.กระบี่ หลังจากนโยบายเปิดประเทศครั้งแรก เพื่อกระตุ้นการท่องเที่ยว 6 จังหวัดฝั่งอันดามัน (กระบี่ ตรัง พังงา ภูเก็ต ระนอง และสตูล) ทั้งนี้นายกรัฐมนตรีเยี่ยมชมนิทรรศการ “โครงการนำสายสื่อสารลงใต้ดิน” ของบริษัท โทรคมนาคมแห่งชาติ จำกัด (มหาชน) ที่เตรียมความพร้อมด้านโครงสร้างพื้นฐานโทรคมนาคม รองรับนักท่องเที่ยว และนิทรรศการของกลุ่มจังหวัดภาคใต้ฝั่งอันดามัน ที่นำมาจัดแสดงภายในงาน วันเดียวกันนี้ นายกรัฐมนตรีและ ครม. ได้สวมเสื้อปาเต๊ะ สีเหลือง ลวดลายลมหายใจกระบี่ เน้นอัตลักษณ์ลวดลายผ้าพื้นเมืองกระบี่จากพื้นถิ่นสู่ความร่วมสมัย ขณะที่คณะทำงานได้สวมใส่เสื้อเสื้อปาเต๊ะ สีฟ้า และสีอื่นๆ สลับกันไป ซึ่งเป็นการสนับสนุนการพัฒนาผ้าพื้นถิ่นจังหวัดกระบี่
***********************
วันพุธที่ 27 ตุลาคม 2564
ธ.ก.ส. - สวทช. บ่มเพาะคนรุ่นใหม่ให้เป็นผู้ประกอบการภาคเกษตร ด้วยเทคโนโลยีและนวัตกรรม
ธ.ก.ส.จับมือ สวทช. จัดอบรมเชิงปฏิบัติการให้เกษตรกรและผู้ประกอบการภาคเกษตรจากโครงการ New Gen Hug บ้านเกิด และเกษตรกรในเครือข่ายของ สวทช. จำนวนกว่า 350 คน เพื่อยกระดับสู่การเป็นต้นแบบผู้ประกอบการ SMEs เกษตรรุ่นใหม่
ธ.ก.ส.จับมือ สวทช. จัดอบรมเชิงปฏิบัติการให้เกษตรกรและผู้ประกอบการภาคเกษตรจากโครงการ New Gen Hug บ้านเกิด และเกษตรกรในเครือข่ายของ สวทช. จำนวนกว่า 350 คน เพื่อยกระดับสู่การเป็นต้นแบบผู้ประกอบการ SMEs เกษตรรุ่นใหม่ ด้วยวิทยาศาสตร์ เทคโนโลยี และนวัตกรรม ควบคู่การส่งเสริมความรู้ในการพัฒนาธุรกิจ ทั้งด้านโมเดลธุรกิจ การตลาดและอื่น ๆ พร้อมให้คำปรึกษาและสนับสนุนด้านเงินทุนในการต่อยอดธุรกิจ
นายณรงค์ ขันติวิริยะกุล ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัสโควิด-19 ที่เกิดขึ้นทั่วโลก ก่อให้เกิดผลกระทบทั้งด้านเศรษฐกิจและการดําเนินชีวิตของคนในสังคม โดยเฉพาะภาคการเกษตรที่ได้รับผลกระทบจากภาวะผลผลิตล้นตลาด ราคาสินค้าตกต่ำ รวมถึงการส่งออกที่ขาดความต่อเนื่อง ประกอบกับภาคอุตสาหกรรมและบริการมีการเลิกจ้างแรงงาน ทําให้มีแรงงานคืนถิ่นที่ส่วนหนึ่งเป็นคนรุ่นใหม่ อีกทั้งเกษตรกรและผู้ประกอบการเกษตรบางส่วนที่ยังขาดความรู้ความเข้าใจในการทําธุรกิจ ซึ่ง ธ.ก.ส. ได้เล็งเห็นปัญหาดังกล่าวจึงได้ร่วมมือกับสํานักงานพัฒนาวิทยาศาสตร์และเทคโนโลยีแห่งชาติ (สวทช.) โดยสถาบันการจัดการเทคโนโลยีและนวัตกรรม (สท.) จัดกิจกรรมสัมมนาเชิงปฏิบัติการรูปแบบ Online เพื่อบ่มเพาะเกษตรกรและผู้ประกอบการ SMEs เกษตร ด้วยวิทยาศาสตร์ เทคโนโลยี และนวัตกรรม โดยนําร่องกับเกษตรกรรุ่นใหม่และผู้ประกอบการภาคเกษตรจากผู้เข้าร่วมโครงการ New Gen Hug บ้านเกิด ของ ธ.ก.ส. และเกษตรกรในเครือข่ายของ สวทช. เพื่อยกระดับเป็นผู้ประกอบการ Smart New Gen รวมกว่า 350 คน
การอบรมแบ่งเป็น 2 ช่วง โดยช่วงแรกเกษตรกรและผู้ประกอบการที่เข้าร่วมกิจกรรมจะได้รับความรู้และฝึกปฏิบัติเกี่ยวกับการทําธุรกิจเกษตร เช่น การเรียนรู้เกี่ยวกับโมเดลเศรษฐกิจ BCG Business Model Canvas มาตรฐานสินค้าสําหรับ Modern Trade การบริหารความเสี่ยง การพัฒนาผลิตภัณฑ์เกษตรด้วยความคิดสร้างสรรค์และนวัตกรรม การทําตลาดออนไลน์ และการขยายธุรกิจไปยังผู้ซื้อทั่วโลกด้วยระบบ Alibaba.com การส่งออกและเชื่อมโยงตลาดภายในอาเซียน การออกแบบสื่อสังคมออนไลน์ และการประชาสัมพันธ์ผลิตภัณฑ์ เป็นต้น และช่วงที่ 2 เป็นการเปิดโอกาสให้เกษตรกรและผู้ประกอบการเกษตรได้มีโอกาสปรึกษาธุรกิจ (Consult) กับผู้เชี่ยวชาญจาก ธ.ก.ส. และ สวทช. เกี่ยวกับการทําธุรกิจ การเข้าถึงความรู้ แหล่งเงินทุนและการเงิน
นายณรงค์ กล่าวอีกว่า การอบรมดังกล่าว ดำเนินการไปเมื่อช่วงเดือนกันยายนถึง 20 ตุลาคมที่ผ่านมา โดยขั้นตอนหลังจากนี้ ธ.ก.ส. และ สวทช. ยังคงส่งเสริมและพัฒนาอย่างต่อเนื่อง โดยจะคัดเลือกผู้ประกอบการ New Gen ที่เข้าร่วมโครงการฯ ที่มีความโดดเด่น เพื่อสร้างเป็นตัวอย่าง จํานวน 20 ราย และต่อยอดโดยให้ความรู้ เชิงลึกจนสามารถเป็น Smart New Gen เพื่อเป็นต้นแบบให้กับเกษตรกรและผู้ประกอบการรายอื่น ๆ ในการขยายผลสู่การเป็นเกษตรกรรุ่นใหม่ที่มีความสามารถ อันจะนำไปสู่การสร้างความเข้มแข็งให้กับภาคเกษตรไทยได้ อย่างยั่งยืนต่อไป
วันอังคารที่ 23 สิงหาคม 2565
วธ. จัดงานสมัชชาคุณธรรมแห่งชาติครั้งที่ ๑๒ อยู่รอด อยู่ร่วม สังคมไทยเป็นสุขอย่างยั่งยืน ต่อยอดความสำเร็จสู่แผนฯส่งเสริมคุณธรรมแห่งชาติ ระยะที่ ๒ (พ.ศ. ๒๕๖๖ – ๒๕๗๐)
วธ. จัดงานสมัชชาคุณธรรมแห่งชาติครั้งที่ ๑๒ อยู่รอด อยู่ร่วม สังคมไทยเป็นสุขอย่างยั่งยืน ต่อยอดความสำเร็จสู่แผนฯส่งเสริมคุณธรรมแห่งชาติ ระยะที่ ๒ (พ.ศ. ๒๕๖๖ – ๒๕๗๐) ผนึก ๖ ภาคส่วนจัดใหญ่งานสมัชชาคุณธรรมแห่งชาติ ครั้งที่ ๑๒ วันที่ ๒๔-๒๕ ส.ค.นี้
วธ. จัดงานสมัชชาคุณธรรมแห่งชาติครั้งที่ ๑๒ อยู่รอด อยู่ร่วม สังคมไทยเป็นสุขอย่างยั่งยืน ต่อยอดความสำเร็จสู่แผนฯส่งเสริมคุณธรรมแห่งชาติ ระยะที่ ๒ (พ.ศ. ๒๕๖๖ – ๒๕๗๐) ผนึก ๖ ภาคส่วนจัดใหญ่งานสมัชชาคุณธรรมแห่งชาติ ครั้งที่ ๑๒ วันที่ ๒๔-๒๕ ส.ค.นี้ ณ หอศิลป์แห่งชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า รัฐบาลโดยกระทรวงวัฒนธรรม (วธ.) ขับเคลื่อนงานส่งเสริมคุณธรรมจริยธรรมของคนในชาติ เพื่อสร้างสังคม คุณธรรมอย่างต่อเนื่องตามแผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙-๒๕๖๕) และเชื่อมโยงแผนยุทธศาสตร์ชาติด้านคุณธรรมที่เกี่ยวข้องสอดคล้องกับแผนพัฒนาเศรษฐกิจและสังคมแห่งชาติ ฉบับที่ ๑๓ ที่จะประกาศใช้เร็วๆนี้ เน้นพัฒนาศักยภาพ การแข่งขันมนุษย์ นอกจากจะเป็นคนเก่งแล้วต้องเป็นคนดีมีคุณธรรมด้วย การพัฒนาคนให้มีคุณธรรมนั้น วธ. โดยศูนย์คุณธรรม (องค์การมหาชน) องค์กรภาคีเครือข่ายทุกภาคส่วน ได้มีส่วนร่วมระดมความคิดเห็น และเกิดการแลกเปลี่ยนเรียนรู้ด้านการส่งเสริมคุณธรรมของสังคมไทย มีความยั่งยืน อยู่ร่วมกันอย่างมีสุขตามแนวทางขององค์การสหประชาชาติ โดยมีการจัดงานสมัชชาคุณธรรมแห่งชาติเป็นประจำทุกปีจนถึงปัจจุบัน
รัฐมนตรีว่าการกระทรวงวัฒนธรรม กล่าวต่อไปว่า สำหรับการจัดงานปีนี้มี ๖ ภาคส่วนร่วมกันจัด วธ. โดยศูนย์คุณธรรมฯ กระทรวงมหาดไทย กรมการศาสนา สภาเด็กและเยาวชนแห่งประเทศไทย เครือข่ายสื่อมวลชน เครือข่ายภาคประชาสังคม ชุมชน ร่วมกันจัดงาน “สมัชชาคุณธรรมแห่งชาติครั้งที่ ๑๒” ภายใต้แนวคิด Sustainable with Moral : อยู่รอด อยู่ร่วม สังคมไทยเป็นสุขอย่างยั่งยืน” ระหว่างวันที่ ๒๔-๒๕ สิงหาคม ๒๕๖๕ ณ หอศิลป์แห่งชาติ กรุงเทพฯ ในรูปแบบไฮบริดออนไลน์ ผสมผสานระหว่างการจัดงานในสถานที่จริงและเข้าร่วมงานผ่านระบบออนไลน์ เพื่อเป็นเวทีกลางขององค์กรเครือข่ายทางสังคมให้เกิดการแลกเปลี่ยนเรียนรู้ “ชม แชร์ เชียร์” การกำหนดแนวทางการส่งเสริมคุณธรรม การจัดทำมติสมัชชาและพัฒนาข้อเสนอเชิงนโยบายด้านคุณธรรม ที่สอดคล้องกับแผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙-๒๕๖๕) และเชื่อมโยงแผนยุทธศาสตร์ชาติด้านคุณธรรมที่เกี่ยวข้อง
“ในงานสมัชชาคุณธรรมฯ ครั้งที่ ๑๒ จะมีการแลกเปลี่ยนเรียนรู้องค์ความรู้ ภาคีเครือข่ายมีส่วนร่วมในการนำเสนอเชิงนโยบาย ลงสู่ปฏิบัติ ลงไปถึงตัวบุคคล เด็กเยาวชนในสถานศึกษา องค์กร ภาครัฐ เอกชน หน่วยงานที่เกี่ยวข้อง ที่สำคัญจะมีการนำเสนอผลสำเร็จในระดับพื้นที่จังหวัด ภูมิภาคตามแผนแม่บทส่งเสริมคุณธรรมแห่งชาติ ฉบับที่ ๑ พ.ศ. ๒๕๕๙ - ๒๕๖๕ ด้วยการนำหลักคุณธรรม คือ ความพอเพียง ความมีวินัย ความสุจริต มีจิตอาสา และความกตัญญู มาต่อยอดเกิดเป็นแนวทางการขับเคลื่อน แผนปฏิบัติการส่งเสริมคุณธรรมแห่งชาติ ระยะที่ ๒ พ.ศ. ๒๕๖๖ - ๒๕๗๐ ผ่านคณะอนุกรรมการส่งเสริมคุณธรรมระดับจังหวัด ๗๗ จังหวัด และคณะอนุกรรมการส่งเสริมคุณธรรมระดับกระทรวง ๒๐ กระทรวง เข้าร่วมรับทราบแนวนโยบาย และร่วมแลกเปลี่ยนแนวทางการขยายผลสู่การปฏิบัติอย่างเป็นรูปธรรม ยกระดับภาพลักษณ์ของประเทศเราให้เป็นประเทศที่เป็นแบบอย่างที่ดีงามด้านพฤติกรรม เกิดเป็นอัตลักษณ์ของคนไทย สู่สายตานานาชาติ” นายอิทธิพล กล่าว
วันจันทร์ที่ 25 กรกฎาคม 2565
AOT จัดพิธีถวายสัตย์ปฏิญาณเพื่อเป็นพนักงานที่ดีและพลังของแผ่นดินประจำปี 2565
...
บริษัท ท่าอากาศยานไทย จำกัด (มหาชน) (AOT) กระทรวงคมนาคม จัดพิธีถวายสัตย์ปฏิญาณเพื่อเป็นพนักงานที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 เพื่อแสดงความจงรักภักดีที่มีต่อสถาบันพระมหากษัตริย์ รวมถึงแสดงถึงความมุ่งมั่นแน่วแน่ที่จะปฏิบัติหน้าที่พนักงานที่ดีและพลังของแผ่นดินตามรอยพระยุคลบาท ในฐานะข้าของแผ่นดินให้เกิดประโยชน์สุขแก่ประเทศชาติ โดยมีนายนิตินัย ศิริสมรรถการ กรรมการผู้อำนวยการใหญ่ AOT เป็นประธานในพิธีฯ และกล่าวนำถวายพระพรชัยมงคลและถวายสัตย์ปฏิญาณฯ จากนั้นได้ร่วมลงนามถวายพระพร โดยมีผู้บริหารและพนักงาน AOT เข้าร่วมพิธีฯ อย่างพร้อมเพรียงกัน ณ สำนักงานใหญ่ AOT
วันพฤหัสบดีที่ 9 มิถุนายน 2565
สธ.เปิดหอผู้ป่วยในสุพรรณิการ์ รพ.บุรีรัมย์ รองรับผู้ป่วยวิกฤตด้านจิตเวชและยาเสพติด
ปลัดกระทรวงสาธารณสุข  เปิด “หอผู้ป่วยในสุพรรณิการ์” รองรับผู้ป่วยที่มีปัญหาวิกฤตด้านจิตเวชและยาเสพติด ให้เข้าถึงบริการสะดวกรวดเร็ว ลดการส่งต่อ ปลอดภัยตามมาตรฐาน ได้รับการดูแลแบบองค์รวมและครอบคลุม 4 มิติ
วันนี้ (9 มิถุนายน 2565) ที่โรงพยาบาลบุรีรัมย์ อ.เมือง จ.บุรีรัมย์ นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ณรงค์ สายวงศ์ รองปลัดกระทรวงสาธารณสุข และคณะผู้บริหารกระทรวงสาธารณสุข ตรวจเยี่ยมโรงพยาบาลบุรีรัมย์ และเปิดหอผู้ป่วยสุพรรณิการ์ โดยมีนายแพทย์ภูวดล กิตติวัฒนาสารผู้อำนวยการโรงพยาบาลบุรีรัมย์ พร้อมด้วยคณะบุคลากรที่เกี่ยวข้องร่วมให้การต้อนรับ
นายแพทย์เกียรติภูมิ กล่าวว่า กระทรวงสาธารณสุขมีนโยบายพัฒนาระบบบริการสุขภาพ สร้างระบบการดูแลเชื่อมโยงไร้รอยต่อ ในสถานบริการทุกระดับ โดยมีเป้าหมายการดำเนินงานเพื่อลดอัตราป่วย ลดอัตราตาย ลดความแออัดและลดระยะเวลารอคอย สำหรับด้านจิตเวชและยาเสพติด มุ่งเน้นการพัฒนาศักยภาพของสถานบริการให้มีความเหมาะสมตามขีดความสามารถของแต่ละระดับ พัฒนาระบบบริการให้มีคุณภาพ เพิ่มการเข้าถึงบริการและรองรับการแก้ไขปัญหาด้านจิตเวชและยาเสพติด ซึ่งโรงพยาบาลบุรีรัมย์ ได้จัดตั้ง “หอผู้ป่วยในสุพรรณิการ์” รองรับผู้ป่วยที่มีปัญหาวิกฤตด้านจิตเวชและยาเสพติด ให้ได้รับการรักษาเป็นผู้ป่วยใน เพื่อเข้าถึงบริการได้สะดวก รวดเร็ว ลดการส่งต่อ ปลอดภัยตามมาตรฐาน และได้รับการดูแลแบบองค์รวมครอบคลุม 4 มิติ ทั้งการป้องกัน แก้ไข รักษาและฟื้นฟู ซึ่งมีขนาด 24 เตียง ประกอบด้วยจิตแพทย์ทั่วไป จิตแพทย์เด็กและวัยรุ่น พยาบาลและเจ้าหน้าที่ จำนวน 13 คน อยู่ในระหว่างศึกษาต่อ 5 คน โดยเปิดให้บริการแล้วเมื่อวันที่ 1 เมษายน 2565 ที่ผ่านมา ปัจจุบันให้การดูแลผู้ป่วยชาย จำนวน 10 เตียง และจะเปิดรับผู้ป่วยหญิง ในเดือนกรกฎาคมนี้
“โรงพยาบาลบุรีรัมย์ ได้ตอบสนองนโยบายของกระทรวงสาธารณสุขเรื่องการดูแลผู้ป่วยจิตเวชและยาเสพติดได้เป็นอย่างดี ช่วยผู้ที่มีปัญหา เป็นที่พึ่งของคนทุกย์ยาก ทำให้ประชาชนกล้าเข้ามาใช้บริการ ช่วยสร้างสุขภาพจิตที่ดี และทำให้เกิดความภาคภูมิใจ” นายแพทย์เกียรติภูมิกล่าว
ทั้งนี้ โรงพยาบาลบุรีรัมย์ กลุ่มงานจิตเวชและยาเสพติดได้เปิดให้บริการ “คลินิกรักษ์ใจ” โดยข้อมูลสถิติพบว่าจำนวนผู้รับบริการมีแนวโน้มสูงขึ้น ในปี พ.ศ.2562 มีผู้ป่วยจำนวน 29,833 ราย และปี พ.ศ.2564 มีผู้ป่วยสูงขึ้นเป็น 39,973 ราย และ 7 เดือนแรกในปีงบ 2565 มีผู้ป่วยเข้ารับบริการ 10,494 ราย ในจำนวนนี้เข้ารับบริการบำบัดยาเสพติด 2,729 ราย จิตเวชฉุกเฉิน 97 ราย รับส่งต่อ 38 ราย อย่างไรก็ตาม มีผู้ป่วยจิตเวชที่ต้องรักษาใน
หอผู้ป่วยอายุรกรรมและหอผู้ป่วยอื่นๆ เฉลี่ยปีละจำนวนกว่า 1,600 รายและผู้ป่วยที่ส่งต่อเข้ารับการรักษาในสถานบริการเฉพาะด้านจิตเวชและยาเสพติด เฉลี่ยปีละ 600 ราย
*************************** 9 มิถุนายน 2565
วันจันทร์ที่ 12 กรกฎาคม 2564
กรมทางหลวงชนบท เปิดใช้ทางต่างระดับข้าม ทล.37 อำเภอหัวหิน จังหวัดประจวบคีรีขันธ์
กรมทางหลวงชนบท (ทช.) กระทรวงคมนาคม ดำเนินโครงการก่อสร้างทางต่างระดับ  ข้ามทางหลวงแผ่นดินหมายเลข 37 เชื่อมระหว่างทางหลวงชนบทสาย ปข.2052 กับทางหลวงชนบทสาย ปข.2057 อำเภอหัวหิน จังหวัดประจวบคีรีขันธ์ เสร็จสมบูรณ์
กรมทางหลวงชนบท (ทช.) กระทรวงคมนาคม ดำเนินโครงการก่อสร้างทางต่างระดับ ข้ามทางหลวงแผ่นดินหมายเลข 37 เชื่อมระหว่างทางหลวงชนบทสาย ปข.2052 กับทางหลวงชนบทสาย ปข.2057 อำเภอหัวหิน จังหวัดประจวบคีรีขันธ์ เสร็จสมบูรณ์
นายปฐม เฉลยวาเรศ อธิบดีกรมทางหลวงชนบท เปิดเผยว่า ในปัจจุบันถนนเพชรเกษม อำเภอหัวหิน จังหวัดประจวบคีรีขันธ์ มีปริมาณการจราจรค่อนข้างมาก โดยเฉพาะรถบรรทุก ทำให้การจราจรบริเวณสี่แยก (จุดตัดระหว่างทางหลวงแผ่นดินหมายเลข 37 กับทางหลวงชนบทสาย ปข.2057) ติดขัด และเกิดอุบัติเหตุบ่อยครั้ง ส่งผลให้เกิดความไม่ปลอดภัยในชีวิตและทรัพย์สิน ทั้งนี้ เพื่อป้องกันการเกิดอุบัติเหตุบนถนนเพชรเกษม บริเวณสี่แยก แก้ไขปัญหาการจราจรติดขัด ให้ประชาชนสามารถสัญจรและขนส่งสินค้าได้อย่างสะดวก รวดเร็ว ปลอดภัยมากยิ่งขึ้น รวมถึงเป็นการส่งเสริมการท่องเที่ยวในจังหวัดประจวบคีรีขันธ์ สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. จึงได้ดำเนินโครงการก่อสร้างทางต่างระดับข้ามทางหลวงแผ่นดินหมายเลข 37 เชื่อมระหว่างทางหลวงชนบทสาย ปข.2052 กับสาย ปข.2057 อำเภอหัวหิน จังหวัดประจวบคีรีขันธ์ โดยได้ก่อสร้างสะพานข้ามมีลักษณะเป็น 2 สะพานวางขนานกัน ขนาด 4 ช่องจราจร ไป-กลับ พร้อมก่อสร้างจุดกลับรถใต้สะพานก่อนถึงทางแยกทั้ง 2 ข้าง มีถนนต่อเชื่อมสะพาน ขนาด 4 ช่องจราจร โดยมีจุดกลับรถทั้ง 2 ข้าง ตลอดจนระบบระบายน้ำ เครื่องหมายจราจร ไฟฟ้าแสงสว่าง และสิ่งอำนวยความปลอดภัย รวมระยะทาง 2.071 กิโลเมตร ซึ่งปัจจุบันได้ดำเนินการก่อสร้างแล้วเสร็จและเปิดให้ประชาชนได้ใช้สัญจรแล้ว
วันศุกร์ที่ 4 กุมภาพันธ์ 2565
โฆษกรัฐบาลเดินหน้าทำงานเชิงรุกแบบพุ่งเป้า เร่งเครื่องงานประชาสัมพันธ์ภาครัฐ เรียกประชุมโฆษกกระทรวง 7 ก.พ. นี้ พร้อมสื่อสาร สร้างการรับรู้ประชาชน ก่อนเปิดอภิปรายไม่ไว้วางใจ
โฆษกรัฐบาลเดินหน้าทำงานเชิงรุกแบบพุ่งเป้า เร่งเครื่องงานประชาสัมพันธ์ภาครัฐ เรียกประชุมโฆษกกระทรวง จันทร์ที่ 7 ก.พ. นี้ พร้อมสื่อสาร สร้างการรับรู้ประชาชน ก่อนเปิดอภิปรายไม่ไว้วางใจ ย้ำ “นายกฯ” มีผลงานชัดเจนเป็นรูปธรรมจับต้องได้
วันที่ 4 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ตนได้เชิญโฆษกกระทรวงทั้ง 20 กระทรวงและส่วนงานประชาสัมพันธ์ภาครัฐที่เกี่ยวข้อง ประชุมคณะกรรมการโฆษกกระทรวง ครั้งที่ 1 /2565 ในวันจันทร์ที่ 7 กุมภาพันธ์นี้ โดยเป็นการประชุมทางไกลผ่านระบบ Video Conference เพื่อบูรณาการแนวทางการประชาสัมพันธ์และการนำเสนอผลงานรัฐบาล เตรียมความพร้อมข้อมูลในการชี้แจงการอภิปรายไม่ไว้วางใจ รวมทั้งปัญหาอุปสรรคในการดำเนินงานของแต่ละกระทรวง ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังให้คำแนะนำและแนวทางการทำงานของโฆษกกระทรวง ซึ่งเป็นกลไกสำคัญในการประชาสัมพันธ์ภาครัฐ โดยเน้นการทำงาน “ประสาน – รับ - ขยาย – รุก” ได้แก่ “ประสาน” – ทํางานประสานกับทุกกระทรวงและหน่วยงานอื่น ๆ เพื่อการได้ข้อมูลเชิงลึก ถูกต้อง ครบถ้วน “รับ” - เตรียมรับมือการการปล่อยข่าวสารเชิงลบ การเตรียมทีม เพื่อชี้แจงข้อเท็จจริง ทันที หาความร่วมมือกับเครือข่าย “ขยาย” - ทํางานเชิงบวก กระจายข้อมูลข่าวสารต่อสื่อมวลชน ทันทีและทั่วถึง และ “รุก” คือ เสนอประเด็นเชิงรุกที่มีผลต่อภาพลักษณ์เชิงบวกต่อนายกรัฐมนตรีและรัฐบาล ขณะเดียวกันก็ต้องนําประเด็นใหม่ ๆ เสนอแก่สื่อมวลชนและสังคมอย่างต่อเนื่อง และต้องเท่าทันการสื่อสารยุคใหม่ ทั้งผ่านเครือข่ายสื่อมวลชน กลุ่ม influencer และ platform สมัยใหม่ เพื่อเข้าถึงทุกกลุ่มเป้าหมาย โดยเฉพาะ เยาวชน คนรุ่นใหม่ ๆ ด้วย และทั่วถึง นายกรัฐมนตรียังย้ำว่า โฆษกกระทรวง ต้องทำหน้าที่สื่อสารประชาสัมพันธ์ภารกิจของหน่วยงานและรัฐบาล ยังต้องเป็นด่านแรกในการแถลงและชี้แจงสิ่งที่เกิดขึ้นให้สังคมรับรู้ข้อเท็จจริงในทันที โดยล่าสุด ที่ประชุมคณะรัฐมนตรียังมีมติให้มีการจัดตั้งศูนย์ประสานงานการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ “กลาง” “ประจำกระทรวง” “ประจำจังหวัด” ถือเป็นช่องทางขจัดข่าวปลอม (Fake news) ประชาชนได้รับข้อมูลข่าวสารที่ถูกต้องเป็นประโยชน์ เกิดความปลอดภัยในชีวิตและทรัพย์สินได้
นายธนกร กล่าวว่า ในส่วนการอภิปรายไม่ไว้วางใจที่กำลังจะเกิดขึ้นกลางเดือนนี้ รัฐบาลไม่มีความกังวล นายกรัฐมนตรีมั่นใจรัฐมนตรีทุกท่าน สามารถตอบทุกคำถามทุกข้อสงสัย ที่ผ่านมา รัฐบาลทำงานโดยคำนึงถึงการแก้ปัญหาของประเทศและบนประโยชน์ของพี่น้องประชาชน โดยส่วนตัวยังเชื่อว่าประชาชนจะได้ประโยชน์จากการติดตามการอภิปรายในครั้งนี้ เพราะจะได้เห็นถึงผลงานรัฐบาล ซึ่งหลายโครงการประสบความสำเร็จเป็นที่พอใจของประชาชน เช่น มาตรการกระตุ้นเศรษฐกิจ การพัฒนาโครงสร้างพื้นฐาน ฯลฯ อย่างไรก็ตาม นายกรัฐมนตรีกำชับให้ตนและโฆษกกระทรวง ติดตามการอภิปรายไม่ไว้วางใจที่จะเกิดขึ้น หากมีการจงใจนำเสนอข้อมูลที่บิดเบือน ขอให้โฆษกกระทรวงต้องรีบชี้แจงข้อมูลข้อเท็จจริงให้ประชาชนทราบข้อเท็จจริง รวมทั้งรวบรวมข้อมูลให้โฆษกรัฐบาลเพื่อชี้แจงให้ประชาชนทราบอีกครั้งหนึ่ง
วันอังคารที่ 12 ตุลาคม 2564
ครม.เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจำปีครั้งที่ 2  ตั้งแต่วันที่ 1 พฤศจิกายน 2564- 28 กุมภาพันธ์ 2565
ครม.เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจำปีครั้งที่ 2  ตั้งแต่วันที่ 1 พฤศจิกายน 2564- 28 กุมภาพันธ์ 2565
วันนี้ 12 ต.ค. 64 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจำปีครั้งที่ 2 ตั้งแต่วันที่ 1 พฤศจิกายน 2564 ซึ่งตามรัฐธรรมนูญมาตรา 121 บัญญัติให้ในปีหนึ่งมีสมัยประชุมสามัญของรัฐสภา2สมัย สมัยละ 120 วัน โดยให้ถือวันที่มีการเรียกประชุมรัฐสภาเพื่อให้สมาชิกได้มาประชุมครั้งแรก เป็นวันเริ่มสมัยประชุมสามัญประจำปีครั้งที่ 1 ส่วนวันเริ่มสมัยประชุมสามัญประจำปีครั้งที่ 2 ให้เป็นไปตามที่สภาผู้แทนราษฎรกำหนด
ทั้งนี้เนื่องจากได้มีพระราชกฤษฎีกาเรียกประชุมรัฐสภาปี 2562 กำหนดให้มีการเรียกประชุมรัฐสภาเพื่อให้สมาชิกได้มาประชุมครั้งแรก โดยให้ถือเป็นวันเริ่มสมัยประชุมสามัญประจำปีครั้งที่ 1 ตั้งแต่วันที่ 22 พฤษภาคม 2562 และต่อมาสภาผู้แทนราษฎรได้กำหนดให้วันที่ 1 พฤศจิกายน เป็นวันเริ่มประชุมสามัญประจำปีครั้งที่ 2 ซึ่งเป็นลักษณะเดียวกันมาตลอด ในรอบนี้จึงกำหนดให้วันที่ 1 พฤศจิกายน 2564 เป็นวันเริ่มประชุมสามัญประจำปีครั้งที่ 2 เช่นกัน และสิ้นสุดในวันที่ 28 กุมภาพันธ์ 2565
...............
กลุ่มประชาสัมพันธ์และเผยแพร่ สำนักโฆษก
วันพุธที่ 30 มีนาคม 2565
นายก ห่วงแรงงานไทยในต่างแดน รมว.สุชาติ ส่ง‘โฆษก’นำทีมเยี่ยมให้กำลังใจ รุกขยายตลาดถึงเมืองดูไบ
...
เมื่อวันที่ 30 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เป็นหัวหน้าคณะทีมไทยแลนด์ พร้อมด้วย นายไพโรจน์ โชติกเสถียร อธิบดีกรมการจัดหางาน และคณะ ตรวจเยี่ยมพบปะให้กำลังใจแรงงานไทยที่ทำงานในสถานประกอบการ ณ โรงแรม Centara Mirage Beach Resort,Dubai สหรัฐอาหรับเอมิเรตส์ สำหรับโรงแรมแห่งนี้มีแรงงานไทยทำงานอยู่จำนวน 59 คน ในหลายตำแหน่ง เช่น Front Office Waiter/Waitress HR Spa Therapist ฯลฯ ทั้งนี้ ฝ่ายแรงงานประจำสถานเอกอัครราชทูต ณ กรุงอาบูดาบี ได้พบปะสถานประกอบการเพื่อขยายตลาดแรงงาน พบว่า ปัจจุบันโรงแรมดังกล่าวมีความต้องการที่จะรับสมัครแรงงานไทย จำนวน 25 คน โดยวิธีจ้างตรงในตำแหน่งต่าง ๆ ได้แก่ Waiter/Waitress 14 อัตรา เงินเดือน 1,350 ดีแรห์ม Restaurant Supervisor 2 อัตรา เงินเดือน 2,500 ดีแรห์ม Bartender 2 อัตรา เงินเดือน 1,800 – 1,900 ดีแรห์มCommis 1 /Commis 2 /Commis 3 อย่างละ 1-2 อัตรา เงินเดือน 1,800/1,600/1,400 ดีแรห์ม ตามลำดับคุณสมบัติ มีประสบการณ์ในการทำงานที่เกี่ยวข้อง 1-2 ปี มีใจรักงานบริการ สามารถทำงานภายใต้ความกดดันได้ ผู้สนใจส่ง Resume และรูปถ่าย ผ่าน Email : jamornpansi@chr.co.th หรือ careercdd@outlook.com ซึ่งแรงงานจะได้รับสิทธิประโยชน์อื่น ๆ ได้แก่ ที่พัก อาหาร รถรับส่งฟรี เป็นไปตามกฎหมายแรงงานของยูเออีอีกด้วย
“การเดินทางมาราชการประเทศสหรัฐอาหรับเอมิเรตส์ในครั้งนี้ ท่านสุชาติ รัฐมนตรีว่าการกระทรวงแรงงาน มีภารกิจเข้าร่วมประชุม World Government Summit ครั้งที่ 8 กับคณะของท่านสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ที่เป็นหัวหน้าคณะผู้แทนไทย จึงได้มอบหมายให้ดิฉันมาพบปะพูดคุยกับแรงงานไทยที่จากบ้านมาทำงานต่างแดน สอบถามสารทุกข์สุกดิบ พร้อมส่งกำลังใจและความห่วงใยจากท่านนายกรัฐมนตรี พล.อ.ประยุทธ์ จันทร์โอชา ท่านรองนายกรัฐมนตรี พล.อ.ประวิตร วงษ์สุวรรณ และท่านสุชาติ ชมกลิ่น รัฐมนตรีว่าการกระทรวงแรงงาน รวมถึงผู้บริหารกระทรวงแรงงานทุกท่าน ที่มีความห่วงใย และกำชับมอบหมายให้มาสอบถามพูดคุยกับพี่น้องแรงงานไทยทุกคนด้วยตัวเอง”นางเธียรรัตน์ กล่าวในท้ายสุด
นายไพโรจน์ โชติกเสถียร อธิบดีกรมการจัดหางาน กล่าวว่า การจ้างงานในตำแหน่งดังกล่าวข้างต้นนายจ้างในสหรัฐอาหรับเอมิเรตส์มีความประสงค์จ้างแรงงานไทยโดยวิธีการจ้างตรง ซึ่งโรงแรม Centara Mirage Beach Resort เป็นโรงแรมแบรนด์ของคนไทยและปัจจุบันได้มีการจ้างแรงงานไทยถึงเกือบ 60 คน และทราบว่าทางโรงแรมยังแจ้งความต้องการแรงงานไทยเพิ่มอีกเกือบ 25 คน จึงเป็นโอกาสอันดีของแรงงานไทยที่จะมาทำงานในต่างประเทศกับโรงแรมแบรนด์ไทยในต่างประเทศอย่างถูกต้องตามกฎหมาย และทางท่านสุชาติ ชมกลิ่น รัฐมนตรีว่าการกระทรวงแรงงาน ได้มีการออกข่าวประชาสัมพันธ์ผ่านสื่อต่างๆ หลายช่องทางในประเทศไทย เพื่อส่งเสริมให้แรงงานไทยที่มีทักษะฝีมือได้มีโอกาสมาทำงานในต่างประเทศ
นำประสบการณ์ รายได้กลับประเทศไทยอีกด้วย
วันศุกร์ที่ 7 มกราคม 2565
บขส. เชิญชวนน้อง ๆ ร่วมกิจกรรม “วันเด็ก บขส. ออนไลน์”
ลุ้นรับของรางวัลมากมายทาง Facebook Fan Page บขส.
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม กล่าวว่า เนื่องในโอกาสวันเด็กแห่งชาติประจำปี 2565 ซึ่งตรงกับวันที่ 8 มกราคม 2565 บขส. ขอเชิญชวน น้อง ๆ ร่วมกิจกรรม “วันเด็ก บขส. ออนไลน์” ผ่านทาง Facebook Fan Page บขส. เพื่อลุ้นรับของรางวัล จำนวน 50 รางวัล โดยมีกติกาเพียงโพสต์รูปของน้อง ๆ ที่เคยไปร่วมกิจกรรมวันเด็ก ในสถานที่ต่าง ๆ หรือร่วมกิจกรรมภายในครอบครัว และใส่ #วันเด็กบขส65 กดไลก์และกดแชร์โพตส์นี้ เปิดเป็นสาธารณะ ตั้งแต่วันนี้ - 14 มกราคม 2565 เวลา 16.00 น. ทั้งนี้จะประกาศรายชื่อผู้ได้รับรางวัล ในวันที่ 21 มกราคม 2565 เป็นต้นไป
กรรมการผู้จัดการใหญ่ บขส. กล่าวด้วยว่า เพื่อส่งต่อความสุขให้แก่เด็ก ๆ บขส. ได้สนับสนุนของขวัญวันเด็ก ให้กับหน่วยงานต่าง ๆ อาทิ สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) โรงเรียนวัดปานประสิทธาราม โรงเรียนวัดสีล้ง และโรงเรียนวัดบางเพรียง จังหวัดสมุทรปราการ จำนวน 1,000 ชิ้น เพื่อส่งมอบความสุข และสร้างรอยยิ้มให้แก่เด็กนักเรียนที่จะเป็นกำลังสำคัญของประเทศชาติในอนาคต
วันอังคารที่ 5 ตุลาคม 2564
ครม.อนุมัติให้ ททท.ก่อหนี้ผูกพันโครงการ The Michelin Guide Thailand ประจำปี 2565-2569 วงเงิน 135 ล้านบาท
ครม.อนุมัติให้ ททท.ก่อหนี้ผูกพันโครงการ The Michelin Guide Thailand ประจำปี 2565-2569 วงเงิน 135 ล้านบาท
น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)อนุมัติให้การท่องเที่ยวแห่งประเทศไทย(ททท.)ก่อหนี้ผูกพันในการสนับสนุนการจัดโครงการ The Michelin Guide Thailand ประจำปี 2565-2569 วงเงิน 4.1 ล้านดอลลาร์สหรัฐ หรือประมาณ 135.3 ล้านบาท โดยแบ่งจ่ายเป็นรายปี ปีละ 820,000 ดอลลาร์สหรัฐหรือประมาณ 27.06 ล้านบาทให้แก่บริษัท Michelin Travel Partner France ซึ่งเป็นผู้ผลิตคู่มือแนะนำร้านอาหารที่มีชื่อเสียงระดับโลกในนาม Michelin Guide โดยงบประมาณที่ใช้ในปี 2565 จะจัดสรรงบประมาณของททท. และในปีที่ 2-5 ททท.จะตั้งคำของบประมาณรายจ่ายประจำปีต่อไป
สำหรับพื้นที่ดำเนินการตามโครงการฯประกอบด้วย กรุงเทพมหานคร เชียงใหม่ ภูเก็ต พังงา พระนครศรีอยุธยา และจะสำรวจเพิ่มอีกอย่างน้อย 3 จังหวัด โดยเป็นจังหวัดในภาคตะวันออกเฉียงเหนืออย่างน้อย 1 จังหวัด สำหรับกระบวนการดำเนินโครงการนั้น จะเริ่มจากการคัดเลือกและรวบรวมรายชื่อร้านอาหารที่อยู่ในระดับมาตรฐานของมิชลิน มีขั้นตอนตั้งแต่การลงพื้นที่สำรวจร้านอาหาร การตรวจสอบคุณภาพและรสชาติอาหารโดยผู้เชี่ยวชาญจากทั่วโลกที่ผ่านการอบรมตามเกณฑ์ของมิชลิน โดยมิชลินเป็นผู้รับผิดชอบในการคัดเลือกทีมงาน และแต่งตั้งคณะผู้ตรวจสอบเพื่อดำเนินการคัดเลือกร้านอาหารและจัดอันดับร้านอาหารอย่างยุติธรรมตามระเบียบวิธีการของมิชลิน จากนั้นจะมีการพิมพ์หนังสือ The Michelin Guide Thailand ทุกปี เพื่อแนะนำร้านอาหารที่ผ่านกระบวนการประเมินผล
ทั้งนี้จะมีการแถลงข่าวสร้างการรับรู้การจัดทำโครงการ The Michelin Guide Thailand ประจำปี 2565-2569 รวมถึงจัดงานมอบรางวัลให้แก่ร้านอาหารที่ได้รับการรับรองมาตรฐานจากมิชลิน พร้อมดำเนินการตรวจสอบคุณภาพร้านอาหารในประเทศไทยอย่างต่อเนื่องเป็นเวลา 5 ปี นอกจากนี้ยังมอบสิทธิรางวัล Michelin Thailand Service Award By TAT ให้แก่ททท. ซึ่งเป็นรางวัลใหม่ ที่เพิ่มขึ้นจากสิทธิประโยชน์เดิม โดยเป็นรางวัลสำหรับบุคลากรผู้ให้บริการยอดเยี่ยม
ขณะเดียวกันทางกระทรวงการท่องเที่ยวและกีฬาได้รายงานว่า โครงการ The Michelin Guide Thailand ประจำปี 2560-2563 ที่ผ่านมา ได้ช่วยส่งเสริมภาพลักษณ์ของประเทศไทย ในฐานะแหล่งท่องเที่ยวที่เป็นจุดหมายปลายทางยอดนิยมผ่านวัฒนธรรมอาหารที่มีคุณภาพและมีมาตรฐาน นอกจากนี้ยังช่วยเพิ่มมูลค่าและศักยภาพของอาหารไทยให้เป็นที่ยอมรับในระดับสากล รวมถึงร้านอาหารริมทาง(Street Food) ช่วยให้ร้านอาหารของไทยมีการพัฒนาและยกระดับคุณภาพเพื่อรักษามาตรฐาน ส่งเสริมภาพลักษณ์ของเชฟไทยสู่เวทีระดับสากล ดึงดูดเชฟชั้นนำต่างประเทศให้มาทำงานในประเทศไทย และส่งเสริมให้เกิดการลงทุนเปิดร้านอาหารระดับ High-End มากยิ่งขึ้น
..................
วันพุธที่ 4 สิงหาคม 2564
สธ.ร่วมวิศวะ จุฬาฯ พัฒนาเครื่องแบ่งบรรจุวัคซีนอัตโนมัติแม่นยำสูง
รองนายกรัฐมนตรีและรัฐมนตรีว่าการกระทรวงสาธารณสุข ชมการสาธิตเครื่องแบ่งบรรจุวัคซีนอัตโนมัติ พัฒนาโดยคณะวิศวกรรมศาสตร์ จุฬาฯ กรมวิทยาศาสตร์การแพทย์ และภาคเอกชน ช่วยดูดวัคซีนแอสตร้าเซนเนก้า แบ่งบรรจุลงเข็มฉีดยาได้แม่นยำ รวดเร็ว 4 ​นาทีทำได้ 12 เข็ม
รองนายกรัฐมนตรีและรัฐมนตรีว่าการกระทรวงสาธารณสุข ชมการสาธิตเครื่องแบ่งบรรจุวัคซีนอัตโนมัติพัฒนาโดยคณะวิศวกรรมศาสตร์ จุฬาฯ กรมวิทยาศาสตร์การแพทย์ และภาคเอกชน ช่วยดูดวัคซีนแอสตร้าเซนเนก้าแบ่งบรรจุลงเข็มฉีดยาได้แม่นยำ รวดเร็ว 4 ​นาทีทำได้ 12 เข็ม ทำให้มีวัคซีนเพิ่มขึ้น 20 % ลดภาระงาน เตรียมหารือนำมาใช้งานจริง
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์เกียรติภูมิวงศ์รจิต ปลัดกระทรวงสาธารณสุข นายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ และนายแพทย์โอภาส การย์กวินพงศ์ อธิบดีกรมควบคุมโรค ร่วมรับชมการสาธิตต้นแบบเครื่องแบ่งและบรรจุวัคซีนด้วยระบบอัตโนมัติ (Automate Vaccine)ซึ่งเป็นนวัตกรรมที่พัฒนาร่วมกันโดยคณะวิศวกรรมศาสตร์ จุฬาลงกรณ์มหาวิทยาลัย กรมวิทยาศาสตร์การแพทย์ และภาคเอกชน
นายอนุทินให้สัมภาษณ์ว่า วัคซีนแอสตร้าเซนเนก้าเป็นวัคซีนชนิดบรรจุหลายโดส (Multiple Dose Vial)โดย 1 ขวดใช้สำหรับฉีด 10 โดส โดสละ 0.5 มิลลิลิตร แต่ผู้ผลิตบรรจุวัคซีนมาให้เกิน คือ บรรจุมา 6.5 มิลลิลิตร ที่ผ่านมาบุคลากรทางการแพทย์ที่ได้รับการฝึกฝน มีทักษะสามารถดูดวัคซีนได้มากถึง 11-12 โดสต่อขวด โดยต้องใช้เข็มฉีดยาชนิดที่ลดปริมาณยาคงค้างในกระบอกฉีดยา (Low Dead Space Syringe)ซึ่งทั่วโลกมีความต้องการใช้จำนวนมากทำให้เกิดความขาดแคลน ทางคณะวิศวกรรมศาสตร์ จุฬาฯ จึงร่วมกับกรมวิทยาศาสตร์การแพทย์ และภาคเอกชน พัฒนานวัตกรรมเครื่องแบ่งและบรรจุวัคซีนด้วยระบบอัตโนมัติ ทำให้การดูดวัคซีนและแบ่งบรรจุวัคซีนแต่ละโดสมีความแม่นยำตามที่กำหนด
นายอนุทินกล่าวต่อว่า การแบ่งบรรจุวัคซีนนั้น เจ้าหน้าที่จะเตรียมเข็มฉีดยาวางไว้บนแท่นจำนวน 12 หลอดจากนั้นนำขวดวัคซีนวางไว้ในจุดที่กำหนด เครื่องจะดูดวัคซีนออกมาจนหมดขวดโดยใช้หัวดูดสุญญากาศใช้หลักการดูดของเหลวโดยมีAir Cushionทำให้วัคซีนไม่สัมผัสกับหัวดูดโดยตรงแล้วจะเคลื่อนไปแบ่งบรรจุลงเข็มฉีดยาตามจำนวนที่กำหนด คือ 0.5 มิลลิลิตรเท่ากันทั้ง 12 หลอด โดยเครื่องทำงานแบบสายพาน ทำให้แบ่งบรรจุวัคซีนลงหลอดฉีดยาอย่างต่อเนื่อง แม่นยำ และรวดเร็ว โดยใช้เวลาประมาณ 4 นาที จากนั้นปิดหลอดด้วยเข็มฉีดยา และนำมาเก็บใส่ถาดบรรจุวัคซีนเพื่อนำไปใช้ฉีดต่อไป
“เครื่องแบ่งบรรจุวัคซีนช่วยแบ่งเบาบุคลากรทางการแพทย์ในการดูดวัคซีนออกจากขวดได้อย่างแม่นยำและรวดเร็ว ทำให้มีวัคซีนในการฉีดเพิ่มขึ้น 20% ช่วยให้จุดฉีดการฉีดวัคซีนในจุดขนาดใหญ่มีประสิทธิภาพมากขึ้น และช่วยลดการใช้Low Dead Space Syringeนอกจากนี้ ยังมีความปลอดภัยเพราะกระบวนการไม่ทำให้เกิดการปนเปื้อน เข็มและหลอดฉีดยาที่แบ่งบรรจุจะถูกเปลี่ยนใหม่ทุกครั้ง จึงไม่มีโอกาสเจือปนกันของวัคซีนแต่ละขวด ส่วนการนำมาใช้งานจริงจะมีการหารือกันต่อไป” นายอนุทินกล่าว
*************************************** 4 สิงหาคม 2564
วันจันทร์ที่ 22 พฤศจิกายน 2564
ปลัดกอบชัยฯ เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 1/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 1/2564
ปลัดกอบชัยฯ เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 1/2564
วันนี้ (22 พฤศจิกายน 2564) เวลา 13.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 1/2564 ซึ่งที่ประชุมได้ร่วมกันหารือแนวทางการจัดทำคำขอ กรอบระยะเวลาการจัดทำคำของบประมาณด้าน สารสนเทศ ประจำปีงบประมาณ พ.ศ.2566 โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และผู้บริหารกระทรวงอุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม และผ่าน Zoom Meeting
วันศุกร์ที่ 4 กุมภาพันธ์ 2565
ดีอีเอส จัดอบรมหลักสูตรการเป็นข้าราชการที่ดี ปี 2565  เข้มมาตรการควบคุม โควิด-19 ผู้อบรมต้องส่งผลตรวจ ATK ก่อนเข้าร่วมไม่เกิน 72 ชั่วโมง เว้นระยะห่าง สวมหน้ากาก 100%
ดีอีเอส จัดอบรมหลักสูตรการเป็นข้าราชการที่ดี ปี 2565  เข้มมาตรการควบคุม โควิด-19 ผู้อบรมต้องส่งผลตรวจ ATK ก่อนเข้าร่วมไม่เกิน 72 ชั่วโมง เว้นระยะห่าง สวมหน้ากาก 100%
วันนี้4กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานเปิดโครงการฝึกอบรมหลักสูตรการเป็นข้าราชการที่ดีประจำปีงบประมาณพ.ศ. 2565ครั้งที่1ณห้องประชุม803ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยมีข้าราชการที่บรรจุใหม่ในสังกัดกระทรวงดิจิทัลเพื่อเศรษฐกิจและสังคมที่อยู่ระหว่างทดลองปฏิบัติราชการ จำนวนรวมทั้งสิ้น38คน เข้าร่วมทั้งนี้ผู้เข้าร่วมจะต้องปฏิบัติภายใต้มาตรการควบคุมการแพร่ระบาดของโรคติดเชื้อไวรัสโคโรนา2019 (Covid-19)ดังนั้นผู้จัดโครงการฯจึงได้กำหนดแนวทางในการดำเนินโครงการฯทั้งการบรรยายและการจัดกิจกรรมในรูปแบบNew Normalอย่างเคร่งครัดโดยที่ผู้เข้าร่วมโครงการฯต้องฉีดวัคซีนครบโดสที่กำหนดต้องใส่หน้ากากอนามัย100%มีการเว้นระยะห่างรวมถึงต้องส่งผลตรวจAntigen Test KitหรือATKก่อนเข้าร่วมโครงการไม่เกิน72ชั่วโมงและระหว่างเข้าร่วมโครงการตามระยะเวลาที่กำหนดอีกด้วย
สำหรับการฝึกอบรมในครั้งนี้จัดขึ้นเพื่อให้เป็นไปตามกฎก.พ.ว่าด้วยการทดลองปฏิบัติหน้าที่ราชการและการพัฒนาข้าราชการที่อยู่ระหว่างทดลองปฏิบัติราชการพ.ศ.2553ที่กำหนดให้ส่วนราชการต้นสังกัดต้องพัฒนาข้าราชการบรรจุใหม่ใน3ส่วนคือการปฐมนิเทศการเรียนรู้ด้วยตนเองและการฝึกอบรมสัมมนาร่วมกันเพื่อให้เกิดความรู้ความเข้าใจในกฎระเบียบแนวทางการปฏิบัติราชการการทำงานร่วมกับผู้อื่นตลอดจนเป็นการสร้างขวัญและกำลังใจอันจะเป็นผลให้ข้าราชการบรรจุใหม่ได้ทำงานอย่างมีเป้าหมายมีความรับผิดชอบอันจะก่อให้เกิดประสิทธิภาพและประสิทธิผลในการปฏิบัติราชการต่อไป
**************
วันเสาร์ที่ 16 เมษายน 2565
สธ. ย้ำ กลุ่ม 608 ฉีดวัคซีนเข็มกระตุ้น ลดเสียชีวิต 31 เท่า แนะเด็ก 12 - 17 ปี ฉีดเข็ม 3 รับเปิดเทอม พ.ค. 65
.....
กระทรวงสาธารณสุข (สธ.) ย้ำถึงความสำคัญของการฉีดวัคซีนป้องกันโรคโควิด-19 หลังพบผู้เสียชีวิตจากโรคโควิดส่วนใหญ่เป็นกลุ่มเสี่ยง 608 (ผู้สูงอายุ มีโรคประจำตัว) ซึ่งกว่า 94% ไม่ได้รับวัคซีนเข็มกระตุ้น โดยหากรับวัคซีนเข็มกระตุ้นแล้วจะลดการเสียชีวิตลง 31 เท่า จึงขอเชิญชวนให้ลูกหลานพาผู้สูงอายุไปรับวัคซีนได้ที่สถานพยาบาลใกล้บ้าน
.
สำหรับเด็กมัธยมฯ ที่จะเริ่มเปิดเทอมในเดือน พ.ค. 65 ขอให้เข้ารับการฉีดวัคซีนเข็มกระตุ้นเช่นกัน โดยสามารถเลือกวัคซีนเป็นโดสปกติหรือครึ่งโดสได้ ผ่านระบบสถานศึกษาหรือสถานพยาบาลที่ดูแลรักษาในเด็กที่ป่วย ส่วนเด็กประถมฯ 5 – 11 ปี ให้รับเข็ม 2 ห่างจากเข็ม 1 ประมาณ 8 สัปดาห์
#ไทยคู่ฟ้า#ร่วมต้านโควิด19
-------------------
วันศุกร์ที่ 22 เมษายน 2565
ผู้บริหารก.อุตฯ เยี่ยมชมกิจการร้านกาแฟอินทนิล พร้อมสนับสนุนการนำหุ่นยนต์มาใช้ในกระบวนการผลิต ลดปัญหาขาดแคลนแรงงาน และเพิ่มประสิทธิภาพการผลิต
นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมผู้บริหารก.อุตฯ เยี่ยมชมกิจการร้านกาแฟอินทนิล
ผู้บริหารก.อุตฯ เยี่ยมชมกิจการร้านกาแฟอินทนิล พร้อมสนับสนุนการนำหุ่นยนต์มาใช้ในกระบวนการผลิต ลดปัญหาขาดแคลนแรงงาน และเพิ่มประสิทธิภาพการผลิต
เมื่อวันที่ 19 เมษายน 2565 เวลา 10.00 น. นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายสุรพล ชามาตย์ รองปลัดกระทรวงอุตสาหกรรม คณะเจ้าหน้าที่กระทรวงอุตสาหกรรม และผู้พัฒนาหุ่นยนต์ ลงพื้นที่เยี่ยมชมสาขาต้นแบบของธุรกิจกาแฟอินทนิล และชาไข่มุก Dakasi ณ ปั้มบางจากสุขุมวิท 62 โดยมีนายวิษณุ วงศ์สุมิตร ผู้ช่วยกรรมการผู้จัดการฝ่ายการตลาดและปฏิบัติการ บริษัท บางจากรีเทล จำกัด พร้อมคณะผู้บริหาร ให้การต้อนรับ
นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เผยว่า บริษัท บางจากรีเทล จำกัด มีความสนใจในเทคโนโลยีร้านกาแฟแบบไร้พนักงานหรือการนำเทคโนโลยีการชงมาช่วย เนื่องจากขาดแคลนแรงงาน โดยบริษัทฯ พาเยี่ยมชมร้านกาแฟอินทนิล และชาไข่มุก Dakasi ถึงขั้นตอนการเตรียมวัตถุดิบ ขั้นตอนการชงเครื่องดื่ม ตลอดจนแนวทางการบริหารแรงงาน ซึ่งกระทรวงอุตสาหกรรมมีนโยบายในการสนับสนุนผู้ประกอบการนำหุ่นยนต์มาใช้เพื่อลดปัญหาการใช้แรงงานในกระบวนการผลิตและช่วยเพิ่มประสิทธิภาพการผลิต โดยมีผู้เชี่ยวชาญจากเครือข่ายศูนย์เทคโนโลยีความเป็นเลิศด้านหุ่นยนต์และระบบอัตโนมัติพร้อมในการให้คำปรึกษาเทคโนโลยีที่เหมาะสม
วันศุกร์ที่ 26 สิงหาคม 2565
รมว. พิพัฒน์ เปิดการแข่งชันจักรยานชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเพื่อกระตุ้นเศรษฐกิจและการท่องเที่ยวจังหวัดสงขลา
รมว.กก.กล่าวว่า จังหวัดสงขลาเป็นจังหวัดที่มีภูมิประเทศสวยงาม มีทรัพยากรธรรมชาติทางทะเล ซึ่งมีความสำคัญเป็นอย่างยิ่งต่อการท่องเที่ยว และมีความพร้อมทางด้านวัฒนธรรมที่สืบสานมาอย่างยาวนาน
วันที่ 21 สิงหาคม 2565 เวลา 05.30 น. นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานเปิดการแข่งชันจักรยานชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ มหาวิทยาลัยราชภัฏสงขลา เพื่อกระตุ้นเศรษฐกิจและการท่องเที่ยวจังหวัดสงขลา โดยการจัดกิจกรรมในครั้งนี้มีวัตถุประสงค์ เพื่อส่งเสริมและสนับสนุน การออกกำลังกายแก่นักท่องเที่ยว นักกีฬา ทั้งชาวไทยและชาวต่างประเทศ ตลอดทั้งเยาวชน และประชาชน ซึ่งถือเป็นการประชาสัมพันธ์แหล่งท่องเที่ยว และสงขลาเมืองกีฬา รวมถึงสร้างรายได้จากกิจกรรม ให้ธุรกิจท่องเที่ยวชุมชน และธุรกิจอื่นๆ ที่เกี่ยวข้อง พร้อมทั้งส่งเสริมความสัมพันธ์และความร่วมมือด้านกิจกรรมกีฬาระหว่างองค์กร ทั้งภาครัฐและเอกชนในจังหวัดสงขลา
รมว.กก.กล่าวว่า จังหวัดสงขลาเป็นจังหวัดที่มีภูมิประเทศสวยงาม มีทรัพยากรธรรมชาติทางทะเล ซึ่งมีความสำคัญเป็นอย่างยิ่งต่อการท่องเที่ยว และมีความพร้อมทางด้านวัฒนธรรมที่สืบสานมาอย่างยาวนาน จังหวัดสงขลาเป็นศูนย์กลาง ในการคมนาคมในภาคใต้และเป็นศูนย์กลางในการเดินทางท่องเที่ยวแถบภูมิภาคอาเชียน การจัดกิจกรรมกีฬาในครั้งนี้ เป็นการขับเคลื่อนนตามนโยบายของกระทรวงการท่องเที่ยวและก็ฬาที่จะยกระดับมาตรฐานทางการกีฬาของประเทศไทย และกิจกรรมการแข่งขันต่างๆ ให้เป็นระดับมาตรฐานสากล ที่จะนำไปสู่การสร้างมูลค่าเพิ่มทางเศรษฐกิจ พร้อมทั้งการสร้างภาพลักษณ์ของจังหวัด ตามยุทธศาสตร์การพัฒนาอุตสาหกรรมการกีฬาและการท่องเที่ยวเชิงกีฬา ซึ่งเป็นส่วนสำคัญในการสร้างและส่งเสริมการกระตุ้นเศรษฐกิจในระดับจังหวัด และระดับประเทศ
วันพฤหัสบดีที่ 21 เมษายน 2565
กรมทางหลวงชนบท ก่อสร้างกำแพงป้องกันการกัดเซาะบนทางหลวงชนบทสาย อบ.3021 จังหวัดอุบลราชธานีแล้วเสร็จ
พร้อมรับมือเหตุอุทกภัยในระยะยาวอย่างมีประสิทธิภาพ ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสำนักงานทางหลวงชนบทที่ 7 (อุบลราชธานี) รายงานความคืบหน้าโครงการก่อสร้างกำแพงคอนกรีตป้องกันการกัดเชาะ (Slope Protection) บริเวณทางหลวงชนบทสาย อบ.3021 แยกทางหลวงแผ่นดินหมายเลข 202 บ้านนาเจริญ อำเภอเขมราฐ จังหวัดอุบลราชธานี หลังจากมีการจัดประชุมรับฟังความคิดเห็นของประชาชนและเริ่มดำเนินการก่อสร้าง เมื่อวันที่ 3 มีนาคม 2565 ที่ผ่านมา ปัจจุบันได้ดำเนินการแล้วเสร็จเป็นที่เรียบร้อยแล้ว ซึ่งกำแพงป้องกันการกัดเซาะจะช่วยชะลอกระแสน้ำและป้องกันผลกระทบต่อโครงสร้างทางกรณีเกิดเหตุอุทกภัยเมื่อเข้าสู่ฤดูฝน ประชาชนจึงสามารถสัญจรในเส้นทางดังกล่าวได้อย่างสะดวกปลอดภัยในทุกฤดูกาล ตามนโยบาย นายศักดิ์สยาม ชิดชอบ รัฐมนตรีว่าการกระทรวงคมนาคม ที่มอบหมายให้หน่วยงานในสังกัดกระทรวงฯ กำหนดแนวทางหรือมาตรการในการป้องกัน รับมือ และแก้ไขปัญหาอุทกภัยในระยะยาวให้เกิดมีประสิทธิภาพสูงสุด เพื่อป้องกันผลกระทบต่อเส้นทางในโครงข่ายและความปลอดภัยของประชาชนผู้ใช้เส้นทาง
วันพฤหัสบดีที่ 4 พฤศจิกายน 2564
​ปลัดฯ กอบชัย เป็นประธานการประชุมผู้บริหารระดับสูงของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม  โดยมีผู้บริหารระดับสูงเข้าร่วม
ปลัดฯ กอบชัย เป็นประธานการประชุมผู้บริหารระดับสูงของกระทรวงอุตสาหกรรม
วันนี้ (4 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม โดยมีนายสุรพล ชามาตย์ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง นายเดชา จาตุรธนานันท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรมร่วมประชุม โดยที่ประชุมฯ ได้หารือเกี่ยวกับการเตรียมการเข้าร่วมประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 1/2564 ในวันที่ 15-16 พฤศจิกายน 2564 ซึ่งจะมีการตรวจราชการในกลุ่มจังหวัดภาคใต้ฝั่งอันดามันและประชุม ครม. ณ จังหวัดกระบี่ รวมถึงรายงานการจัดกฐินพระราชทานของกระทรวงอุตสาหกรรม ปี พ.ศ.2564 การสรุปผลการเบิกจ่ายเงินงบประมาณ ประจำปี 2564 และรายงานการประชุมชี้แจงแนวทางการเสนอโครงการภายใต้กรอบแผนงานหรือโครงการ ภายใต้แผนฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 ณ ห้องประชุม อก. 1 ชั้น 2 อาคารสำนักงานปลัดกระทรวงอุตสาหกรรม
วันอังคารที่ 3 พฤษภาคม 2565
บขส. รุกตลาด รับ-ส่ง พัสดุภัณฑ์ จัดโปรโมชั่นให้สมาชิกใหม่ รับส่วนลดทันที 20% คุ้มต่อสะสมยอดรับส่วนลดถึง 10% ตั้งแต่วันนี้เป็นต้นไป
สอบถามข้อมูลเพิ่มเติมได้ที่ งานการตลาดและลูกค้าสัมพันธ์ โทร.0-2537-8737 ทุกวันจันทร์-ศุกร์ ในเวลาทำการ หรือโทร Call Center 1490 เรียก บขส.ตลอด 24 ชั่วโมง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยว่าปัจจุบันบริการขนส่งสินค้าและพัสดุภัณฑ์ได้รับความนิยมและมีการเติบโตแบบก้าวกระโดด เนื่องจากสถานการณ์การแพร่ระบาดของเชื้อไวรัส COVID-19 ทำให้ผู้บริโภคหันมาสั่งซื้อสินค้าผ่านช่องทางแพลตฟอร์มออนไลน์ต่าง ๆ มากขึ้น ดังนั้นเพื่อปรับตัวให้เข้ากับสถานการณ์ปัจจุบัน บริษัท ขนส่ง จำกัด (บขส.) จึงได้มีแผนพัฒนาสถานีเดินรถให้เป็นจุดกระจายสินค้าและพัสดุภัณฑ์ข้ามภาค ซึ่งขณะนี้อยู่ระหว่างดำเนินการ เพื่ออำนวยความสะดวกและรองรับความต้องการของผู้ใช้บริการ โดย บขส. มีความพร้อมสามารถให้บริการขนส่งแบบ One Day One Night รับส่งได้ในวันเดียว รวมทั้งมีรับประกันความเสียหายของสินค้าด้วย ทั้งนี้ เพื่อพัฒนาการบริการรับส่งพัสดุภัณฑ์และเพิ่มทางเลือกให้กับผู้ใช้บริการ บขส. ได้จัดโปรโมชันพิเศษ ดังนี้
1) มอบส่วนลดค่าบริการ 20% ให้กับลูกค้าที่สมัครสมาชิกใหม่และเพิ่มความคุ้มด้วยการสะสมยอดรับส่วนสดสูงสุดถึง 10%
2) เมื่อส่งพัสดุภัณฑ์ด่วน (ตามขนาดที่กำหนด) ราคาเริ่มต้นที่ 39 บาท
3) ส่งพัสดุภัณฑ์ทุกวันอาทิตย์ และวันจันทร์ รับส่วนลดค่าบริการ 15%
เริ่มตั้งแต่วันนี้เป็นต้นไปเงื่อนไขเป็นไปตามที่ บขส. กำหนด สอบถามรายละเอียดเพิ่มเติมได้ที่ศูนย์รับ-ส่งพัสดุภัณฑ์ (จตุจักร) โทร. 0 2537 8480 ศูนย์รับ-ส่ง พัสดุภัณฑ์ (รังสิต) โทร. 0 2901 2673 ศูนย์รับ-ส่งพัสดุภัณฑ์ สายใต้ (บรมราชชนนี) โทร. 0 2422 4413
กรรมการผู้จัดการใหญ่ บขส. กล่าวเพิ่มเติมว่า บขส. ได้จัดโปรโมชันพิเศษ “เดินทาง 5.5 รับแต้มคูณ 2” เมื่อจองตั๋วโดยสารผ่านช่องทางออนไลน์ Application : E-Ticket Website ของ บขส. ทุกเส้นทางทั่วประเทศและเดินทางในวันที่ 5 พฤษภาคม 2565 ซึ่งโปรโมชันพิเศษนี้จะมีการจัดอย่างต่อเนื่อง สามารถติดตามได้ที่ Facebook Fanpage : บขส. และ Line@Borkorsor99
รวมทั้งสอบถามข้อมูลเพิ่มเติมได้ที่งานการตลาด และลูกค้าสัมพันธ์ โทร. 0 2537 8737 ทุกวันจันทร์ - ศุกร์ ในเวลาทำการ หรือ Call Center โทร. 1490 เรียก บขส. ตลอด 24 ชั่วโมง
วันเสาร์ที่ 3 กรกฎาคม 2564
โครงการพักหนี้ SMEs โรงแรมและที่พัก
วันศุกร์ที่ 2 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดทำโครงการพักหนี้ ให้แก่ผู้ประกอบการ SMEs กลุ่มโรงแรมและที่พัก โดยยกเว้นการชำระเงินต้นและดอกเบี้ย เป็นเวลา 6 เดือน ตั้งแต่เดือน ก.ค. - ธ.ค. 2564 สำหรับคุณสมบัติของผู้เข้าร่วมมาตรการ จะต้องเป็นกิจการ SME ประเภทโรงแรม รีสอร์ต เกสต์เฮาส์ และเซอร์วิสอพาร์ตเมนต์ เป็นลูกค้าสินเชื่อธุรกิจ SMEs ที่มีวงเงินสินเชื่อรวมไม่เกิน 250 ล้านบาท มีหนี้ค้างชำระไม่เกิน 90 วัน และสถานะบัญชีปกติไม่เป็น NPLs ผู้ที่สนใจแจ้งความประสงค์เข้าร่วมโครงการได้ที่ธนาคารออมสินทุกสาขาทั่วประเทศ หรือ ศูนย์สินเชื่อธุรกิจลูกค้า SMEs ที่ใช้บริการอยู่ ภายในวันที่ 23 ก.ค. นี้ ทั้งนี้ รัฐบาลมุ่งหวังบรรเทาความเดือดร้อนแก่ผู้ประกอบการโรงแรมและที่พักซึ่งเป็นหนึ่งในกลุ่มผู้ได้รับผลกระทบจากการแพร่ระบาดโรคโควิดในครั้งนี้
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 7 กรกฎาคม 2564
ปลัด วธ. เป็นประธานซักซ้อมการนำเสนอเพื่อเตรียมความพร้อมในการชี้แจงต่อคณะกรรมาธิการวิสามัญพิจารณาศึกษาร่างพระราชบัญญัติงบประมณรายจ่ายประจำปีงบประมาณ พ.ศ. ๒๕๖๕ วุฒิสภา
ซักซ้อมการนำเสนอเพื่อเตรียมความพร้อมในการชี้แจงต่อคณะกรรมาธิการวิสามัญพิจารณาศึกษาร่างพระราชบัญญัติงบประมณรายจ่ายประจำปีงบประมาณ พ.ศ. ๒๕๖๕ วุฒิสภา
วันที่ ๗ กรกฎาคม ๒๕๖๔ เวลา ๑๐.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานซักซ้อมการนำเสนอเพื่อเตรียมความพร้อมในการชี้แจงต่อคณะกรรมาธิการวิสามัญพิจารณาศึกษาร่างพระราชบัญญัติงบประมณรายจ่ายประจำปีงบประมาณ พ.ศ. ๒๕๖๕ วุฒิสภา โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 28 กันยายน 2564
กรมการขนส่งทางบก แจ้งผู้ขับรถโดยสารสาธารณะทุกประเภทในเขตกรุงเทพฯ ที่ได้รับวัคซีน Sinovac ทั้ง 2 เข็ม สามารถเข้ารับวัคซีนเข็มกระตุ้นได้
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า เพื่อเป็นการสร้างภูมิคุ้มกันและป้องกันการแพร่ระบาดของโรคติดเชื้อไวรัส COVID-19 ให้ครอบคลุมบุคลากรด่านหน้าในระบบขนส่งสาธารณะซึ่งจะทำให้ประชาชนมีความปลอดภัยในการใช้บริการขนส่งสาธารณะ นายศักดิ์สยาม ชิดชอบ รัฐมนตรีว่าการกระทรวงคมนาคมได้หารือร่วมกับกระทรวงสาธารณสุขในการใช้สถานีกลางบางซื่อ เป็นศูนย์ฉีดวัคซีนป้องกันโรคติดเชื้อไวรัส COVID-19 ให้แก่ผู้ให้บริการในระบบขนส่งสาธารณะทุกประเภท ทั้งรถโดยสารประจำทาง รถโดยสารไม่ประจำทาง รถแท็กซี่ รถจักรยานยนต์สาธารณะ รถยนต์สี่ล้อเล็กรับจ้าง และรถยนต์รับจ้างสามล้อ เข้ารับวัคซีน COVID-19 ณ ศูนย์ฉีดวัคซีนกลางบางซื่อ โดยไม่เสียค่าใช้จ่าย ตั้งแต่วันที่ 24 พฤษภาคม ที่ผ่านมา โดยได้ฉีดวัคซีนเข็มที่ 1 และเข็มที่ 2 ให้แก่ผู้ให้บริการรถโดยสารสาธารณะทุกประเภทแล้ว ทั้งนี้ เพื่อเพิ่มประสิทธิภาพในการป้องกันโรคให้ผู้ให้บริการรถโดยสารสาธารณะ ซึ่งเป็นบุคลากรด่านหน้าในระบบขนส่งสาธารณะที่มีความเสี่ยงในการติดเชื้อสูง กรมการขนส่งทางบก (ขบ.) จึงขอแจ้งให้ผู้ให้บริการรถโดยสารสาธารณะทุกประเภทที่เคยได้รับวัคซีน Sinovac เข็มที่ 1 และเข็มที่ 2 จากศูนย์ฉีดวัคซีนกลางบางซื่อในเดือนพฤษภาคม 2564 สามารถเข้ารับวัคซีน AstraZeneca ซึ่งเป็นวัคซีนเข็มกระตุ้น (Booster Dose) โดยศูนย์ฉีดวัคซีนกลางบางซื่อจะส่งข้อความ SMS แจ้งนัดหมายวันเวลาฉีดวัคซีนล่วงหน้าให้ผู้ให้บริการรถโดยสารสาธารณะ ตามหมายเลขโทรศัพท์ที่เคยลงทะเบียนไว้ หรือสามารถตรวจสอบวันเวลานัดหมายฉีดวัคซีนด้วยตนเองผ่านแอปพลิเคชัน “Vaccine บางซื่อ” เมื่อได้รับข้อความ SMS แจ้งนัดหมายวันเวลาฉีดวัคซีนและมีความสมัครใจรับวัคซีนเข็มกระตุ้น ก่อนฉีดวัคซีนควรพักผ่อนและดื่มน้ำให้เพียงพอ เลือกใส่เสื้อผ้าที่สะดวกต่อการรับการฉีดวัคซีน เตรียมบัตรประจำตัวประชาชน และเดินทางมาที่ศูนย์ฉีดวัคซีนกลางบางซื่อตามวันและเวลานัดหมาย โดยไปที่ประตูทางเข้า 1 - 4 แสดงบัตรประจำตัวประชาชน และ SMS หรือ แอปพลิเคชัน “Vaccine บางซื่อ” ต่อเจ้าหน้าที่และสามารถไปที่จุดฉีดวัคซีนได้โดยไม่จำเป็นต้องลงทะเบียนใหม่ โดยศูนย์ฉีดวัคซีนกลางบางซื่อจะเปิดให้บริการฉีดวัคซีนทุกวันไม่เว้นวันหยุดในเวลา 09.00 - 17.00 น. จนกว่าจะมีประกาศเปลี่ยนแปลง
อธิบดีกรมการขนส่งทางบก กล่าวเพิ่มเติมว่า ขบ. ส่งเสริมให้ผู้ให้บริการรถโดยสารสาธารณะทุกประเภทได้รับวัคซีนอย่างทั่วถึง ซึ่งช่วยให้ผู้ให้บริการรถโดยสารสาธารณะสามารถให้บริการภายใต้สถานการณ์การแพร่ระบาดได้อย่างมั่นใจ และสร้างความเชื่อมั่นให้ผู้รับบริการรถโดยสารสาธารณะ โดยได้กำหนดมาตรการป้องกันการแพร่ระบาดของโรคติดเชื้อไวรัส COVID-19 ให้ผู้ประกอบการขนส่งคัดกรองผู้โดยสาร ปฏิบัติตามมาตรการสาธารณสุขอย่างเข้มงวด มีการตรวจวัดอุณหภูมิ ต้องสวมหน้ากากอนามัยหรือหน้ากากผ้าตลอดการเดินทาง จัดที่นั่งหรือที่ยืนสำหรับผู้โดยสารตามมาตรการเว้นระยะห่างทางสังคม และจัดเก็บบันทึกข้อมูลเพื่อใช้ในการตรวจสอบ นอกจากนี้ ได้จัดให้มีการติดตั้งฉากกั้นระหว่างผู้ขับรถและผู้โดยสารสำหรับรถแท็กซี่ เพื่อป้องกันละอองฝอยจากการพูดคุย ไอ จาม ช่วยลดความเสี่ยงในการแพร่ระบาดและยังช่วยเสริมสร้างความเชื่อมั่นและความมั่นใจในการใช้บริการรถสาธารณะอีกด้วย โดยในระยะแรกจะนำร่องติดตั้งฉากกั้นในรถแท็กซี่ที่เข้าร่วมโครงการ จำนวน 3,000 คัน ซึ่งช่วยสนับสนุนให้ผู้ขับรถแท็กซี่สามารถประกอบอาชีพได้ภายใต้มาตรการ Social distancing แบบ New normal รองรับการเปิดประเทศและส่งเสริมเศรษฐกิจภาพรวมต่อไป
วันอาทิตย์ที่ 2 มกราคม 2565
โฆษกรัฐบาล เผย “นายกฯ” ยินดีดัชนีความเชื่อมั่นอนาคตเศรษฐกิจภูมิภาค เดือน ธ.ค. 64  ปรับตัวเพิ่มขึ้นเกือบทุกภูมิภาค สะท้อนความเข้มแข็งภาคเกษตรกรรม อุตสาหกรรม และภาคบริการ
โฆษกรัฐบาลเผยนายกฯ ยินดีดัชนีความเชื่อมั่นอนาคตเศรษฐกิจภูมิภาค เดือน ธ.ค. 64  ปรับตัวเพิ่มขึ้นเกือบทุกภูมิภาค สะท้อนความเข้มแข็งภาคเกษตรกรรม อุตสาหกรรม และภาคบริการ โดยเฉพาะภาคใต้ ภาคตะวันออก ภาคเหนือ เชื่อมั่นทิศทางเศรษฐกิจไทยปี 65 ฟื้นตัวต่อเนื่อง
วันที่ 2 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับรายงานดัชนีความเชื่อมั่นอนาคตเศรษฐกิจภูมิภาคประจำเดือนธันวาคม 2564 จากการประมวลผลข้อมูลการสำรวจภาวะเศรษฐกิจรายจังหวัดจากสำนักงานคลังจังหวัด 76 จังหวัดทั่วประเทศ สภาอุตสาหกรรมแห่งประเทศไทย และสภาหอการค้าแห่งประเทศไทย เพื่อจัดทำดัชนีความเชื่อมั่นอนาคตเศรษฐกิจภูมิภาค พบว่า “ดัชนีความเชื่อมั่นอนาคตเศรษฐกิจภูมิภาค เดือนธันวาคม 2564 ปรับตัวเพิ่มขึ้นจากเดือนก่อนหน้าเกือบทุกภูมิภาค สะท้อนความเชื่อมั่นทางเศรษฐกิจที่ดีขึ้นในอนาคตทั้งในภาคเกษตรกรรม ภาคอุตสาหกรรม และภาคบริการ โดยเฉพาะภาคใต้ ภาคตะวันออก และภาคเหนือ จากนโยบายการเปิดรับนักท่องเที่ยวต่างชาติ และจำนวนผู้ที่ได้รับวัคซีนป้องกันโรคติดเชื้อไวรัสโคโรนา 2019 ที่เพิ่มขึ้นอย่างต่อเนื่อง”
โฆษกประจำสำนักนายกรัฐมนตรี กล่าวเพิ่มเติมว่า ดัชนีความเชื่อมั่นอนาคตเศรษฐกิจภาคใต้ปรับเพิ่มจากเดือนก่อนหน้ามาอยู่ที่ระดับ 76.7 โดยได้รับปัจจัยจากภาคอุตสาหกรรมและภาคบริการ ภาคตะวันออก ปรับเพิ่มจากเดือนก่อนหน้ามาอยู่ที่ระดับ 72.1 แนวโน้มเศรษฐกิจขยายตัวโดยได้รับปัจจัยจากภาคอุตสาหกรรมและภาคเกษตรกรรม ภาคเหนือ อยู่ที่ระดับ 72.0 แนวโน้มเศรษฐกิจขยายตัวโดยได้รับปัจจัยจากภาคอุตสาหกรรมและภาคบริการ ภาคตะวันออกเฉียงเหนือ อยู่ที่ 69.6 แนวโน้มเศรษฐกิจขยายตัวโดยได้รับปัจจัยจากภาคบริการและการลงทุน ภาคกลางอยู่ที่ 67.9 แนวโน้มเศรษฐกิจขยายตัวโดยได้รับปัจจัยจากภาคบริการและภาคอุตสาหกรรม ภาคตะวันตกอยู่ที่ 67.2 แนวโน้มเศรษฐกิจขยายตัวโดยได้รับปัจจัยจากภาคบริการและภาคเกษตรกรรม ส่วนกรุงเทพฯ และปริมณฑล อยู่ที่ 55.1 แนวโน้มเศรษฐกิจขยายตัวโดยได้รับปัจจัยจากภาคอุตสาหกรรมและภาคเกษตรกรรม
“ความเชื่อมั่นอนาคตเศรษฐกิจภูมิภาค เดือนธันวาคม 2564 ปรับตัวเพิ่มขึ้นจากเดือนก่อนหน้าเกือบทุกภูมิภาค สะท้อนความเชื่อมั่นทางเศรษฐกิจที่ดีขึ้นในอนาคตทั้งภาคเกษตรกรรม ภาคอุตสาหกรรม และภาคบริการ ตามสถานการณ์การแพร่ระบาดของโรคโควิด-19 ที่ปรับตัวดีขึ้นและจำนวนผู้ได้รับวัคซีนที่เพิ่มมากขึ้น นักท่องเที่ยวมีจำนวนเพิ่มขึ้นจากการเปิดรับนักท่องเที่ยวต่างชาติ และภาครัฐมีนโยบายส่งเสริมการท่องเที่ยวในประเทศ อีกด้วย รัฐบาลยังคงมุ่งมั่นเดินหน้านโยบายต่าง ๆ เพื่อขับเคลื่อนเศรษฐกิจไทยในปี2565 และเชื่อมั่นว่ากิจกรรมทางเศรษฐกิจมีแนวโน้มขยายตัวต่อเนื่องอย่างแน่นอน” โฆษกประจำสำนักนายกรัฐมนตรีกล่าว
วันพุธที่ 20 เมษายน 2565
รมว.เฮ้ง มอบที่ปรึกษา เพิ่มทักษะ นวดไทย เสริมท่องเที่ยวเมืองเพชร ตั้งเป้าปี 65 กว่า 2,000 คน
รมว.แรงงาน มอบที่ปรึกษา ลงพื้นที่จังหวัดเพชรบุรี เปิดฝึกอบรม นวดไทย เสริมท่องเที่ยวเชิงคุณภาพ (Thailand Wellness Sandbox)
เมื่อวันที่ 20 เมษายน 2565 ณ ห้องประชุม ชั้น 1 สำนักงานพัฒนาฝีมือแรงงานเพชรบุรี อำเภอชะอำ จังหวัดเพชรบุรี นายสุชาติ ชมกลิ่น รัฐมนตรีกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานเป็นประธานในพิธีเปิดการฝึกอบรมยกระดับฝีมือ หลักสูตร การนวดปรับสมดุลโครงสร้างร่างกาย ภายใต้โครงการยกระดับเพื่อเพิ่มศักยภาพฝีมือและสมรรถนะแรงงาน ให้แก่แรงงานที่ประกอบอาชีพนวดไทยในพื้นที่จังหวัดเพชรบุรี จำนวน 20 คน เพื่อรองรับการฟื้นตัวภาคการท่องเที่ยวและบริการในพื้นที่จังหวัดเพชรบุรี และรองรับการเปิดประเทศตามนโยบายของกระทรวงแรงงาน และการส่งเสริมให้ประเทศเป็นจุดหมายปลายทางการท่องเที่ยวเชิงสุขภาพตามนโยบายของรัฐบาล โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นางสาวอาภากร ว่องเขตกร ผู้ตรวจราชการกรมพัฒนาฝีมือแรงงาน และหัวหน้าส่วนราชการสังกัดกระทรวงแรงงานจังหวัดเพชรบุรี ร่วมเป็นเกียรติในพิธีดังกล่าว ซึ่ง นางธิวัลรัตน์ กล่าวหลังจากเป็นประธานในพิธีดังกล่าวว่า รัฐบาลภายใต้การนำของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและภายใต้การกำกับดูแลของ พลเอก ประวิตร วงษ์สุวรรณ รองนายกรัฐมนตรีและท่านสุชาติ ชมกลิ่น รัฐมนตรีว่าการกระทรวงแรงงานมีนโยบายส่งเสริมพัฒนาทักษะฝีมือให้แก่แรงงาน รวมถึงส่งเสริมการมีงานทำ และให้ความสำคัญในการพัฒนาทรัพยากรมนุษย์ทุกช่วงวัย ให้เป็นแรงงานคุณภาพสอดคล้องกับความต้องการของตลาดแรงงาน และสอดคล้องกับนโยบายส่งเสริมการท่องเที่ยวเชิงคุณภาพ (Thailand Wellness Sandbox) โดยเฉพาะพื้นที่การท่องเที่ยวอย่าง อำเภอชะอำ หัวหินซึ่งเป็นจุดหมายการท่องเที่ยวเชิงสุขภาพแห่งใหม่ของไทย ทั้งนี้ ท่านรมว.แรงงานได้มอบหมายให้กรมพัฒนาฝีมือแรงงาน ดำเนินการพัฒนาทักษะให้แก่แรงงานเป็นการเร่งด่วน
ประทีป ทรงลำยอง อธิบดีกรมพัฒนาฝีมือแรงงาน กล่าวว่า ได้มอบหมายให้หน่วยงานในสังกัดกรมพัฒนาฝีมือแรงงาน ได้แก่ สถาบันพัฒนาฝีมือแรงงาน และสำนักงานพัฒนาฝีมือแรงงาน ดำเนินการฝึกอบรมการนวดแผนไทย ซึ่งมีหลายหลักสูตร เช่น นวดไทยเพื่อสุขภาพ เทคนิคการนวด การนวดน้ำมันหอมระเหย การนวดตอกเส้นเพื่อสุขภาพ การนวดอโรมา การนวดหน้าเพื่อความงาม เป็นต้น ซึ่งปี 2564 ดำเนินการฝึกอบรมแล้ว จำนวน 1,347 คน และในปี 2565 มีเป้าหมาย จำนวน 2,000 คน ซึ่งในวันนี้สำนักงานพัฒนาฝีมือแรงงานเพชรบุรี ดำเนินการฝึกอบรม หลักสูตร การนวดปรับสมดุลโครงสร้างร่างกาย ระยะเวลาการฝึก 30 ชั่วโมง ผู้เข้าอบรม จำนวน 24 คน กลุ่มเป้าหมายเป็นแรงงานที่ประกอบอาชีพนวดไทยในพื้นที่จังหวัดเพชรบุรี ฝึกอบรมระหว่างวันที่ 20 – 24 เมษายน 2565 โดยผู้ที่เข้ารับการฝึกอบรมจะได้เรียนรู้ทั้งภาคทฤษฎี และปฏิบัติ ให้มีความเข้าใจในวิธีการ ขั้นตอน หลักเกณฑ์ ข้อห้าม ข้อควรระวังต่างๆ เกี่ยวกับการนวดเพื่อปรับสมดุลโครงสร้างร่างกาย เพื่อนำไปใช้ในการประกอบอาชีพให้บริการด้านสุขภาพได้อย่างถูกต้องและปลอดภัย สำหรับผู้ที่สนใจฝึกอบรม ติดต่อสอบถามข้อมูลเพิ่มเติมได้ที่สายด่วนกระทรวงแรงงาน 1506 กด 4
วันศุกร์ที่ 28 มกราคม 2565
นายกฯ ชวนคนไทยรณรงค์ “ตรุษจีน ปลอดภัยห่างไกลโควิด-19”
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ชวนคนไทยรณรงค์เทศกาลตรุษจีน ปี 2565 ปลอดภัยห่างไกลโควิด-19 ซึ่งปีนี้ตรงกับวันที่ 1 ก.พ. 65 หลายครอบครัวมีการรวมญาติและอาจมีกิจกรรมที่เสี่ยงต่อการแพร่เชื้อ จึงขอความร่วมมือทุกคนให้ยังคงปฏิบัติตามมาตรการป้องกันโรคส่วนบุคคล DMHTTA อย่างเคร่งครัด
.
งดจัดงานเทศกาลที่ถนนเยาวราช แต่ประชาชนเชื้อสายจีนยังคงไหว้เจ้าตามสถานที่ต่าง ๆ ได้ โดยให้ศาสนสถาน และสถานที่จัดงานตรุษจีน จัดเจ้าหน้าที่อำนวยความสะดวก ควบคุม กำกับ และบริหารจัดการสถานที่เพื่อลดมลพิษจากการจุดธูป รวมถึงใช้มาตรการ DMHTTA และการป้องกันติดเชื้อแบบครอบจักรวาล เพื่อดูแลประชาชนให้ปลอดภัยจากมลพิษและการแพร่ระบาดของโรคโควิด-19
.
อ่านเพิ่มเติม คลิก >>https://www.thaigov.go.th/news/contents/details/50940
#ไทยคู่ฟ้า#ร่วมต้านโควิด19
-------------------
วันพุธที่ 23 กุมภาพันธ์ 2565
รองปลัด.อำพันธุ์ ติดตามสถานการณ์น้ำตาลทราย อุตสาหกรรมต่อเนื่อง และการส่งออก น้ำตาลทราย
รองปลัด.อำพันธุ์ ติดตามสถานการณ์น้ำตาลทราย อุตสาหกรรมต่อเนื่อง และการส่งออก น้ำตาลทราย
นายอำพันธุ์ เวฬุตันติ รองปลัดกระทรวงเกษตรและสหกรณ์ ในฐานประธานคณะกรรมการน้ำตาลทราย พร้อมด้วย นายประสิทธิ์ วงษาเทียม ผู้อำนวยการกองอุตสาหกรรมอ้อย น้ำตาลทราย และอุตสาหกรรมต่อเนื่อง นายสมนึก มั่นในบุญธรรม ผู้อำนวยการสำนักบริหารอ้อยและน้ำตาลทราย นำคณะกรรมการน้ำตาลทราย เจ้าหน้าที่ของสำนักบริหารอ้อยและน้ำตาลทราย และผู้แทนจากหน่วยงานที่เกี่ยวข้อง ร่วมลงพื้นที่ติดตามสถานการณ์น้ำตาลทราย อุตสาหกรรมต่อเนื่อง และการส่งออก น้ำตาลทราย ณ ด่านพรมแดนบ้านผักกาด อำเภอโป่งน้ำร้อน จังหวัดจันทบุรี โดยมี นายนิพนธ์ จันทร์ชัยมงคล นักวิชาการศุลกากรชำนาญการ หัวหน้าฝ่ายควบคุมและตรวจสอบทางศุลการส่วนควบคุมทางศุลกากร ด่านศุลกากรจันทบุรี ให้การต้อนรับ พร้อมบรรยายภารกิจของหน่วยงาน และสถานการณ์ส่งออกน้ำตาลทราย ซึ่งในไตรมาสที่1ปี2565มีปริมาณน้ำตาลทรายส่งออกนอกราชอาณาจักรเพิ่มขึ้นเมื่อเทียบกับช่วงเวลาเดียวในปี2564
นอกจากนี้ รองปลัดกระทรวงเกษตรและสหกรณ์ได้ติดตามงานของด่านตรวจพืชจันทบุรี ท่าเทียบเรือประมงตราด องค์การสะพานปลา และได้มอบนโยบายและขวัญกำลังใจให้กับเจ้าหน้าที่ในสังกัดกระทรวงเกษตรและสหกรณ์ และแนวทางการทำงาน เพื่อให้สามารถขับเคลื่อนงานของกระทรวงเกษตรฯ ได้อย่างมีประสิทธิภาพต่อไป